laion/Wikipedia-Exotic huggingface dataset:
פט רייס

פטריק ג'יימס רייס (באנגלית: Patrick James Rice; נולד ב-17 במרץ 1949 בבלפסט) הוא כדורגלן עבר צפון אירי. היה עוזרו של מאמן ארסנל, ארסן ונגר, מאז 1996 ועד 2012. רייס גדל בלונדון. בצעירותו עבד כירקן בגילספי רואד, וב-1964 הצטרף לארסנל כשחקן מתלמד. הוא חתם על חוזה המקצוען שלו ב-1966, ופילס את דרכו דרך קבוצות הנוער והמילואים של המועדון. משחקו הראשון במדי הסגל הבוגר היה בגביע הליגה נגד ברנלי ב-5 בדצמבר 1967, שהסתיים בניצחון ארסנל בתוצאה 2 - 1. בעונתו הראשונה בעמדת הבלם הימני של ארסנל הוא השתתף ב-16 משחקים, והחמיץ את ניצחון ארסנל על אנדרלכט בגמר גביע ערי הירידים של עונת 1969/1970. אולם, בתקופה זו הוא זכה לזימון ראשון לנבחרת צפון אירלנד, ומשחקו הראשון היה נגד נבחרת ישראל ב-10 בספטמבר 1968, במקביל לכך שהיה שחקן מחליף בארסנל. פיטר סטורי היה הבלם הימני הבכיר של ארסנל, אך לאחר שעבר לשחק במרכז המגרש בתחילת עונת 1970/1971, רייס תפס את מקומו והיה לשחקן הרכב קבוע למשך יתרת העונה שבה זכה המועדון בדאבל. רייס היה הבלם הימני הבכיר של ארסנל לאורך שאר שנות ה-70, ושיחק בגמר גביע ה-FA של 1972; הוא היה שחקן הרכב קבוע בשלוש עונות - 1971/1972, 1975/1976 ו-1976/1977. רייס היה השחקן האחרון שנותר מהסגל שזכה בדאבל, וקיבל את סרט הקפטן של ארסנל ב-1977. בתפקידו כקפטן הוא זכה להניף את גביע ה-FA לאחר הניצחון על מנצ'סטר יונייטד בגמר של 1979, אך מנגד להפסיד בגמרים של 1978 ו-1980. הוא היה השחקן היחיד של ארסנל ששיחק בכל משחקי גמר גביע ה-FA בין 1971 ל-1980, מספר המהווה שיא מועדון שאותו הוא חולק עם דייוויד סימן וריי פארלור. רייס הוביל את ארסנל לגמר גביע המחזיקות של 1980, שהסתיים בהפסד של ארסנל לוולנסיה. רייס המשיך לשחק עבור נבחרת צפון אירלנד, ובקריירה שנמשכה 11 שנים הוא השתתף ב-49 משחקים. משחקו האחרון היה בהפסד 1 - 5 לנבחרת אנגליה ב-17 באוקטובר 1979. רייס עזב את ארסנל ב-1980 כשהיה בן 31 ולאחר 528 משחקים בכל המסגרות במדי המועדון. הוא עבר לשחק בווטפורד של המאמן גרהאם טיילור; רייס שיחק בווטפורד 137 פעמים, סייע למועדון להעפיל לליגה הראשונה בעונת 1981/1982 וקיבל את סרט הקפטן. הוא פרש ממשחק פעיל ב-1984. רייס הצטרף לארסנל כמאמן קבוצת הנוער לאחר פרישתו, והחזיק בתפקידו זה במשך 12 שנים שבהן הקבוצה זכתה פעמיים בגביע ה-FA לנוער (1987/1988 ו-1993/1994). רייס היה המאמן המחליף של ארסנל למשך תקופה קצרה בספטמבר 1996, לאחר שהמאמן סטיוארט יוסטון התפטר. יוסטון עצמו החליף את המאמן המפוטר ברוס ריוק. רייס אימן את ארסנל בשלושה משחקי פרמייר ליג שבהם המועדון ניצח, ובהפסד הביתי 2 - 3 בגביע אופ"א לבורוסיה מנשנגלדבך. רייס התמנה לעוזרו של ארסן ונגר שהגיע בסוף ספטמבר, והוא היה חלק משמעותי מההצלחות של ארסנל בשלהי שנות ה-90 ותחילת שנות ה-2000 (שני דאבלים ועונת האליפות ללא הפסד). רייס הוא האדם היחיד מלבד בוב וילסון שנטל חלק (כשחקן או מאמן) בכל שלושת תוארי הדאבל ארסנל. בסוף נובמבר 2013 גילו בגופו של רייס סרטן Harris, Jeff & Hogg, Tony (ed.) (1995). Arsenal Who's Who. Independent UK Sports. ISBN 1-899429-03-4 מדיה וקבצים בנושא פט רייס בוויקישיתוף פט רייס, באתר Transfermarkt פט רייס, באתר Soccerway פט רייס, באתר WorldFootball.net פט רייס, באתר National Football Teams פט רייס, באתר FootballDatabase.eu פרופיל המאמן, באתר Transfermarkt פרופיל באתר Arsenal-land
אל-מהרה

מחוז אל-מהרה (בערבית: محافظة المهرة) הוא מחוז במזרחה של תימן. בירת המחוז היא העיר אל-ע'יט'ה. המחוז הוא הקטן ביותר בתימן מבחינת אוכלוסייה והמחוז ה-2 בגודלו מבחינת שטח, 82,045 קמ"ר. המחוז גובל במערב עם חצרמוות, במזרח עם המדינה עומאן ובדרום עם הים הערבי. בנוסף לשפה הערבית, במחוז מדוברת גם השפה המהרי. מדיה וקבצים בנושא אל-מהרה בוויקישיתוף ערך זה הוא קצרמר בנושא גאוגרפיה של תימן. אתם מוזמנים לתרום לוויקיפדיה ולהרחיב אותו.
האוניברסיטה הטכנית הלאומית של אתונה

האוניברסיטה הטכנית הלאומית של אתונה (ביוונית: Εθνικό Μετσόβιο Πολυτεχνείο) היא אחת ממוסדות ההשכלה הגבוהה היוקרתיות והוותיקות ביוון. היא ידועה גם בשמה "הפוליטכני של אתונה" (Athens Polytechnic). באוניברסיטה מועסקים כ-700 עובדי סגל אקדמי, ולומדים בה כ-10,000 סטודנטים, מתוכם 15 אחוז בתארים מתקדמים. לימודים לתואר ראשון נמשכים חמש שנים. האוניברסיטה נוסדה בשנת 1836 בשכונת אקסרכיה שבאתונה, כמוסד חינוך חצי-מקצועי בשם "בית הספר המלכותי של האומנויות", שהפך למוסד היחידי שמספק תארים בהנדסה עד אמצע שנות ה-50 של המאה ה-20, אז החלו להווסד מוסדות לימוד טכניים גם מחוץ לאתונה. הקמפוס המרכזי של האוניברסיטה ממוקם במרכז אתונה, בשדרות פאטיסיון, כאשר בשנות ה-80 של המאה ה-20 נוסד קמפוס פרברי בשם "קמפוס זוגרפו". האוניברסיטה מחלוקת לתשע פקולטות אקדמיות, המחולקות ל-33 מחלקות. הפקולטות הן: הפקולטה להנדסת חשמל ומחשבים הפקולטה להנדסה אזרחית הפקולטה להנדסה מכנית הפקולטה לארכיטקטורה הפקולטה להנדסת כימיה הפקולטה להנדסה חקלאית הפקולטה להנדסת הכרייה והמתכות הפקולטה לארכיטקטורה ימית והנדסה ימית הפקולטה למתמטיקה יישומית ופיזיקה באוניברסיטה תמיד הייתה פעילות פוליטית עירנית ותוססת, ויש בה כוח חזק של תנועות סטודנטים וקבוצות הנאבקות למען שלום ודמוקרטיה ביוון. הדוגמה המובהקת ביותר לכך היא ההתקוממות בפוליטכני של אתונה, שהתרחשה ב-17 בנובמבר 1973, והייתה הצעד הראשון לקראת הפלת המשטר הדיקטטורי הצבאי של יוון. בשלושת הימים שלפני ההתקוממות, סטודנטים התבצרו בתוך האוניברסיטה, והחלו לשדר שידורי רדיו פיראטי, הקוראים לתושבי יוון להתמרד כנגד השלטון. בערב ב-17 בנובמבר, התפרץ טנק צבאי לאוניברסיטה והחל לירות בתוכה, בהוראת הממשלה הדיקטטורית. כ-28 סטודנטים נהרגו באירוע, וההתקוממות הסתיימה, אך החונטה הצבאית נפגעה מאוד מהאירועים. החונטה נפלה ב-1974, לאחר הפלישה הטורקית לקפריסין, ומאז ה-17 בנובמבר נחגג כיום של חופש ודמוקרטיה ביוון. כל בתי הספר והאוניברסיטאות נסגרים באותו יום. ארגון הטרור, ה-17 בנובמבר, נקרא על שם אירוע זה. מדיה וקבצים בנושא האוניברסיטה הטכנית הלאומית של אתונה בוויקישיתוף אתר האינטרנט הרשמי של האוניברסיטה הטכנית הלאומית של אתונה (ביוונית ובאנגלית) האוניברסיטה הטכנית הלאומית של אתונה, ברשת החברתית פייסבוק האוניברסיטה הטכנית הלאומית של אתונה, ברשת החברתית אקס (טוויטר)
פייג'

האם התכוונתם ל... אישים: אליוט פייג' – שחקן קולנוע אמריקאי אלן פייג' – שם בו היה ידוע עד דצמבר 2020 אלן פייג' – שחקן פוטבול אמריקאי ארל פייג' – מדינאי אוסטרלי שכיהן כראש ממשלת אוסטרליה האחד-עשר ב-1939 ג'וי פייג' – שחקנית קולנוע אמריקאית ג'ימי פייג' – גיטריסט להקת לד זפלין הבריטית טים פייג' – עיתונאי, עורך, מפיק ומבקר מוזיקה אמריקאי יסמין פייג' – שחקנית אנגלייה פייג' (מתאבקת) – מתאבקת אנגלייה לארי פייג' – יזם ומיליארדר יהודי-אמריקאי, ממייסדי חברת גוגל סמואל פייג' – שחקן קולנוע וטלוויזיה אמריקאי פיטר פייג' – שחקן קולנוע וטלוויזיה אמריקאי יישובים: פייג' (אריזונה) – עיירה ליד סכר קניון גלן מטוס קרב: הנדלי פייג' הליפקס – מפציץ כבד בעל ארבעה מנועים בשירות חיל האוויר המלכותי הבריטי במהלך מלחמת העולם השנייה אישים ששמם הפרטי הוא פייג'
קופמן

האם התכוונתם ל... חיים קופמן – פוליטיקאי ישראלי (1934 - 1995) לי קופמן – סופרת ישראלית ספיר קופמן – דוגמנית ומלכת יופי לשעבר ישראלית רון קופמן – עיתונאי, מגיש ופרשן ספורט ישראלי שמואל קופמן – לוחם בפלמ"ח (1927 - 1947) בועז קופמן – כדורגלן הפועל פתח תקווה ונבחרת ישראל בשנות ה-50 וה-60 טון קופמן – מנצח, נגן עוגב וצ'מבלו. יהודה אבן שמואל (קופמן) – חתן פרס ישראל לשנת תשל"ג בתחום מדעי היהדות, וזוכה פרס הרב קוק למחקר תורני לשנת תשי"ט. פסגת קופמן – פסגה ברמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה קאופמן
קרפטאייר

קרפטאייר (ברומנית: Carpatair) היא חברת תעופה רומנית. בסיסה הראשי של החברה נמצא בעיר טימישוארה. החברה מבצעת טיסות פנימיות ברומניה וטיסות קצרות לרחבי אירופה. החברה נוסדה בשנת 1999 בשם ווג אייר והחלה את טיסותיה בפברואר אותה שנה מנמל התעופה של קלוז' כשהיא משתמשת במטוס יאקובלב YAK-40 חכור ממולדביאן איירליינס. החברה צמחה במהירות החל מדצמבר 1999 כשמשקיעים שווייצרים ושוודים קנו חלק ממניות החברה. צי המטוסים של החברה נכון לדצמבר 2018: מדיה וקבצים בנושא קרפטאייר בוויקישיתוף אתר האינטרנט הרשמי של קרפטאייר (באנגלית) פרטי צי המטוסים של קרפטאייר, באתר airfleets.net (באנגלית)
NAD

NAD (ראשי תיבות של Nicotinamide adenine dinucleotide, ניקוטינאמיד אדנין דינוקלאוטיד) הוא קואנזים המצוי בכל התאים החיים. NAD הוא קואנזים הבנוי משני נוקלאוטידים, אשר בתורם מורכבים מהבסיסים החנקניים אדנין וניקוטינאמיד. האחרון הוא האמיד של ניאצין (ויטמין B3), שהוא עצמו נגזרת של חומצת האמינו טריפטופן. בין האדנין לניקוטינאמיד מחברות שתי קבוצות זרחה ושתי קבוצות ריבוז, המשלימות אותם לנוקלאוטידים. +NAD משמש בתא כנשא אלקטרונים: הוא מסוגל לקלוט יון הידריד (יון שלילי של מימן, -H, שני אלקטרונים ופרוטון) ולהעבירם לתרכובת אחרת. תהליך זה מאפשר תגובות כימיות רבות בתא, ותהליכי חיים רבים לא היו מתקיימים ללא NAD. תזונה דלה בניאצין ובטריפטופן מביאה לחוסר ב-NAD בגוף ולמחלה הקרויה פלגרה (Pellagra). המחלה הקטלנית הייתה נפוצה בעבר בקרב אוכלוסיות שניזונו בעיקר מתירס, צמח דל בניאצין ובטריפטופן זמינים. ניתן להפריד את דופן הפרי מגרעין התירס על ידי בישול ממושך של הקלחים בסביבה בסיסית (כגון תמיסת סידן הידרוקסידי או תמיסת נתרן פחמתי ) וכך להגביר את זמינות הניאצין. תהליך זה קרוי Nixtamalization והיה מקובל בקרב ילידי אמריקה כגון האצטקים והמאיה. גם כיום התהליך נפוץ במרכז אמריקה. ניקוטין, המצוי בסיגריות ודומה מבחינה כימית לטריפטופן ולניקוטינאמיד, אינו מסוגל להפוך לניקוטינאמיד. לכן צריכתו אינה תורמת לייצור NAD בגוף והיא אף מזיקה לבריאות. NAD מופיע בכמה צורות: +NAD: הצורה המחומצנת של NADH. המטען החיובי על החנקן מאפשר קליטת יון הידריד שלילי. NADH: הצורה המחוזרת של +NAD. +NADP: הצורה המחומצנת, בתוספת קבוצת זרחה. NADPH: הצורה המחוזרת, בתוספת קבוצת זרחה. NAD ו-NADP הם קואנזימים. הם קשורים באופן רופף למדי לשורה ארוכה של אנזימים, ומהווים את האתר הפעיל של האנזים. NAD ו-NADP לעולם לא פועלים באופן עצמאי, במנותק מהאנזים. האנזימים המשתמשים ב-NAD וב-NADP הם בדרך כלל מסוג דהידרוגנאז (Dehydrogenase), שם כולל לאנזימים הנוטלים מולקולה דו-אטומית של מימן ממולקולות אחרות בתא. מולקולת המימן מתפצלת ליון הידריד ולפרוטון; יון ההידריד נקשר ל-NAD או ל-NADP והפרוטון משתחרר אל הסביבה (ומוריד בכך את רמת ה-pH שלה). תהליך כזה מתרחש, לדוגמה בשלב האור של הפוטוסינתזה. MetaCyc superpathway of NAD biosynthesis in eukaryotes, biocyc.org Human mitochondrial aldehyde dehydrogenase complexed with NAD+ and Mg2+ showing dual NAD(H) conformations, www.ebi.ac.uk
ג'וקי ארקין

ג'וקי ארקין (26 במרץ 1933 - 27 בינואר 1996) היה פנטומימאי, רקדן, כוריאוגרף ושחקן ישראלי. נולד בנווה צדק בשם יעקב ארקין למרגלית לבית מויאל ולמשה ארקין, במשפחה בת ארבעה ילדים וגדל בתל אביב. אחותו היא גליה ארקין. אמו הייתה נכדתו של אהרון מויאל, ממייסדי נווה־צדק ואביו שימש כשוטר במשטרת המנדט. אביו נרצח ב-1938 על ידי ערבי כשיצא מישיבה במטה משטרת יפו. היה בוגר המחזור הראשון של להקת פיקוד מרכז. למד משחק באולפן הדרמטי של משה הלוי ופנטומימה אצל שייקה אופיר. באמצע שנות החמישים שיחק בתיאטרון הפנטומימה שהקים שייקה אופיר. הופיע כפנטומימאי בלהקתו של מרסל מרסו. ארקין היה מורו של סמי מולכו. בשנים 1960 - 1970 התגורר ועבד בארצות הברית, הופיע בברודוויי במחזות הזמר "אני והסרז'נט" של איירה לוין, "חלב ודבש" (1961) ו"בלי תנאים" (1962). בשנת 1965 שיחק בישראל בתפקיד הראשי במחזמר "איך להצליח בעסקים בלי להתאמץ" בהפקת גיורא גודיק. בחודש יולי 1966 הופיע עם הגיטריסט דון חוליו (יואל דן), יגאל חרד וגאולה גיל בהרכב "שלישיית גאולה גיל" בפני יהודים ברחבי ברית המועצות. ייסד וניהל בית ספר למחול ולג'אז, ואת להקת בנות הג'אז. שיחק בסרט מתחת לאף (1982) בתפקיד יעקב ובסרטים "סלומוניקו" ו"גרין". בסרטים רבים שימש ככוריאוגרף (למשל, ב"אסקימו לימון 2 - יוצאים קבוע"). ב-1977 השתתף בספיישל "הערב עם צביקה פיק" בערוץ הראשון. ב-1978 שיחק בשני הפרקים של התוכנית ללימוד אנגלית "Mission Possible". בשנת 1988 התארח בתוכנית המסעדה הגדולה. בשנת 1991 הופיע בתפקיד אורח בתוכנית מסיבת גן בתור רובין הוד וכן באחד הפרקים בסדרה "איצ'ה". היה נשוי במשך חמש שנים להלן פרקר. השניים התגרשו בתחילת 1968. לבני הזוג בן משותף, ג'ונתן, החי בארצות הברית וגם הוא פנטומימאי, שחקן וכוריאוגרף. ג'וקי ארקין נפטר ב-27 בינואר 1996 בגיל 63 בבית החולים איכילוב בתל אביב ממחלת הסרטן. הלווייתו נערכה בבית העלמין בנחלת יצחק. ג'וקי ארקין, במיזם "אישים" לתיעוד היצירה הישראלית ג'וקי ארקין, במסד הנתונים הקולנועיים IMDb (באנגלית) ג'וקי ארקין, באתר "אידיבי", מאגר הידע העברי לקולנוע ישראלי ועולמי פרטים על ג'וקי ארקין בארכיון אריה כלב, בספרייה הלאומית ביוגרפיה באתר אוניברסיטת תל אביב מודעה, דבר, 10 במרץ 1965 ג'וקי ארקין, במאגר הידע העברי לקולנוע ישראלי ועולמי "אידיבי" דף התכנית באתר הטלוויזיה החינוכית (ארכיון)
מרקוביץ'

מרקוביץ או מרקוביץ' הוא שם משפחה מזרח אירופאי שמשמעותו בשפות סלביות אחדות היא "בנו של מרקו" או "בנו של מארק". הוא נפוץ בעיקר אצל יהדות אשכנז מרומניה, פולין והאימפריה הרוסית לשעבר, כמו כן אצל עמים נוצרים מיוגוסלביה לשעבר. בארצות המערב הדוברות גרמנית או אנגלית שם משפחה זה הפך למרקוביץ (Markowitz או Marcowitz). האם התכוונתם ל... אורן מרקוביץ – אמן וצייר ישראלי, עכשווי אנטה מרקוביץ' – ראש הממשלה האחרון של הרפובליקה הפדרלית הסוציאליסטית של יוגוסלביה ארז מרקוביץ' – כדורסלן ישראלי דניאל מרקוביץ' – מוזיקאי ישראלי הארי מרקוביץ – כלכלן יהודי-אמריקאי וזוכה פרס נובל לכלכלה זאב מרקוביץ' – מפיק קולנוע יהודי יליד פולין מירוסלב מרקוביץ' – פילולוג סרבי ננאד מרקוביץ' – כדורסל עבר בוסני ומאמן כיום סילביה מרקוביץ' – כנרת יהודייה ילידת רומניה צבי מרקוביץ – ראש ישיבת חסידות קרלין וחבר מועצת גדולי התורה של דגל התורה קרול מרקוביץ' – זמר ושחקן תיאטרון ישראלי יליד רומניה רן מרקוביץ' – מתעמל ישראלי שמואל מרקוביץ – ראש ישיבה ליטאי, העומד בראש אחד משני הפלגים של ישיבת פוניבז' שמיל מרקוביץ' – פעיל קומוניסטי יהודי רומני חיים מרקוביץ' – רב קהילת הגלגל במעלה אדומים, ראש עמותת שד"רים וראש אגף הכשרות של גוש עציון.
אבי לוזון

אברהם "אבי" לוזון (נולד ב-24 באפריל 1955) הוא עסקן כדורגל ישראלי, המשמש כבעלים של המועדון מכבי פתח תקווה. בעבר כיהן כיושב ראש ההתאחדות לכדורגל בישראל וכחבר הוועד הפועל של אופ"א. בעבר שימש גם כמנהל בכיר בבנק דיסקונט. לוזון החל את פעילות הכדורגל שלו כחבר באגודת הספורט של מכבי פתח תקווה. בשנות ה-90, לאחר שנים רבות בה, הוא התמנה לתפקיד יושב ראש הקבוצה והחל לנהל אותה בצוותא עם אחיו, עמוס לוזון. בניהולם קודמה הקבוצה וזכתה למספר הצלחות, העפילה מספר פעמים לגביע אופ"א ובנתה מערך נרחב של קבוצות ילדים ונוער במועדון. ב-2006 התפטר לוזון מהמועדון, על מנת שיוכל להתפנות לתפקיד בכיר בהתאחדות. אף על פי שהייתה התנגדות מצד מספר ראשי קבוצות בכדורגל הישראלי, כדוגמת יעקב שחר ולוני הרציקוביץ', התמנה לוזון לתפקיד יושב ראש ההתאחדות לכדורגל בישראל במרץ 2007 והחליף בתפקיד את איצ'ה מנחם. בעת כניסתו לתפקיד, היו בכדורגל הישראלי מספר בעיות רב שהיה עליו לפתור. מאז כניסתו לתפקיד פעל לעריכת מספר שינויים, כדוגמת שיפור התנאים של נבחרת ישראל והנבחרות הצעירות ופעילות למניעת התנהגות אלימה במגרשים. לוזון גם ניסה להוריד את מחירי הכניסה למשחקי ליגת העל אך בפועל מחירי הכרטיסים לא ירדו. בקיץ 2008 יזם לוזון תוכנית להרחבת הליגות העליונות ולהנהגת שיטת הקיזוז בישראל. בסוף 2008 הוא פעל על מנת שישראל תארח את טורניר אליפות אירופה בכדורגל עד גיל 21 ב-2011, אך דנמרק היא זו שנבחרה לבסוף. בינואר 2010 נבחר לקדנציה שנייה כיושב ראש ההתאחדות לכדורגל, וכעבור שנה הצליח להביא לזכיית ישראל באירוח אליפות אירופה עד גיל 21 ב-2013. במהלך תפקידו כיושב ראש ההתאחדות ספג לוזון ביקורות רבות על פעולותיו. ירון זליכה, שעמד בראש ועדה לבחינת הניהול בכדורגל הישראלי שהוקמה על ידי משרד התרבות והספורט ב-2013, נטען בין השאר כי "קיימת בעייתיות במבנה הארגוני ובהתנהלות של ההתאחדות, וכי על לוזון לסיים את תפקידו, בשל ניגודי עניינים". ב-31 ביולי 2014, סיים לוזון את תפקידו כיושב ראש ההתאחדות לכדורגל, אותו החליף בתפקיד עופר עיני. לוזון נולד במעברת שבות, לימים פרדסיה. אחד מתוך שבעת הילדים של משפחת עולים מטריפולי שבלוב. אביו חלפון עבד במחלקת התברואה ואמו עליזה הייתה עקרת בית. לוזון הוא אחיו של עמוס לוזון ודודם של גיא לוזון ועידן מליחי אבי לוזון באתר ההתאחדות לכדורגל בישראל ניר וולף ועמית לוינטל, החשוד, באתר ישראל היום, 13 בינואר 2012 בן שימול, צנציפר, שבע השנים הטובות והרעות של אבי לוזון, באתר ynet, 10 ביולי 2013 איילת רוזן, ‏"משפחה זה הכל בשבילי", באתר ‏מאקו‏, 24 בספטמבר 2013 אורנה יפה, אבי לוזון מסתער על תחום המסעדות: "אני מבין בכסף וכדורגל", באתר כלכליסט, 18 בספטמבר 2016 אביעד פוהורילס, "מירי רגב לא משאירה אחריה שום מורשת בספורט. כלום", באתר ישראל היום, 27 במאי 2020 נמרוד סוזין, אבי לוזון, לטיפולך, באתר nrg‏, 23 בדצמבר 2006 איזי עין דור ותומר גנור, אבי לוזון: "אוהדי בית"ר התנהגו כעדר פילים בג'ונגל", באתר ynet, 7 במאי 2007 מערכת גלובס ספורט, ‏אבי לוזון מתכנן: מחיר מקסימלי של כרטיס לליגת העל - 50 שקל, באתר גלובס, 18 בנובמבר 2008 משה שיינמן, ירון זליכה: "יסודות הכדורגל הישראלי רקובים", באתר ynet, 8 ביולי 2013 החשוד, באתר ישראל היום, 4 בפברואר 2012
פילבה (מחוז)

מחוז פילבה (באסטונית: Põlva maakond) הוא אחד מבין 15 מחוזות אסטוניה. הוא ממוקם בחלקה הדרומי של המדינה וגובל במחוז וורו בדרום, באגם אגם פייפסי במזרח, שידוע גם בשמו הרוסי - אגם פסקוב, במחוז ולגה במערב ובמחוז טרטו בצפון. המחוז הוא חדש יחסית למחוזות אחרים באסטוניה, הוא הוקם בשנת 1961 על ידי הרשויות הסובייטיות על שטח הנפות הצפוניות של מחוז וורו - פילבה, קאנפי ורפינה. תוואי הגבול המזרחי עם מחוז פסקוב שברוסיה נמצא במחלוקת - הוא הוכר ואושרר מן הצד האסטוני ב-2005 אולם לא הוכר מן הצד הרוסי. מספר כפרים אסטוניים נגישים לתנועה רק דרך טריטוריה רוסית. עד אוקטובר 2017 חולק המחוז ל-13 נפות: נפה עירונית (linn) אחת, פילבה, ו-12 נפות כפריות. מרכז ומערב המחוז שייכים לרמת אוגנדי (Ugandi lavama). כל הנהרות והנחלים במחוז, כ-40 במספר, מתנקזים לאגמים פיחקווה (Pihkvajärv) ולמי (Lämmijärv) שהם חלקיו המרכזי והדרומי של אגם פייפסי. הנהר הארוך ביותר באסטוניה, ווהנדו (Võhandu), זורם בחלקו במחוז ונשפך לאגם למי. במחוז מצוים 130 אגמים, שטחם הכולל הוא 10 קמ"ר. האגם הגדול ביותר הוא מלווה (Meelva järv) המכסה שטח של 0.787 קמ"ר (787 דונם). בנפה הכפרית של פילבה נמצאת אחת האטרקציות הבולטות של אסטוניה - סור טאבסקודה (Suur Taevaskoda) - זהו סלע מאבן חול מתקופת הדבון המתנשא לגובה של 22.5 מטרים. מערות פיוסה (Piusa koopad) שוכנות מזרחית לעיר וורו, בנפת אוראווה, קילומטרים ספורים דרומית לעיירה, על גבול מחוז וורו. המערות הן חלק משמורת טבע המשתרעת על שטח של 46 הקטאר. המערות נוצרו על ידי אדם בשנים 1922–1970 כאשר נכרה במקום חול קוורץ לתעשיית הזכוכית. משנת 1970 עברו לכרייה בבור פתוח במקום. החל משנות ה-50 התגלו במערות עטלפים. משנת 1958 נספרת אוכלוסיית העטלפים בקביעות וכיום חיים שם כמה מינים שונים ולמעלה מ-3,000 פרטים, זוהי מושבת העטלפים הגדולה ביותר במזרח אירופה. לפי נתונים מ-2006 הרכב האוכלוסייה במחוז הוא כדלהלן: אסטונים - 94.7% רוסים - 4.0% אחרים - 1.3% השפה המדוברת במחוז היא שפת וורו אשר מדוברת גם במחוז וורו וחלקים ממחוזות ולגה, וטרטו. מבחינה לינגוויסטית השפה היא ניב של האסטונית, אך רוב המקומיים מתייחסים אליה כאל שפה עצמאית. בראש כל מחוז עומדת ממשלת המחוז (באסטונית: maakonnavalitsus) הנשלטת בידי מושל (באסטונית: maavanem), אשר ממונה בידי ממשלת אסטוניה לקדנציה בת חמש שנים. מאז נובמבר 2007 משרת מושל המחוז מאוישת על ידי פריט סיבול (Priit Sibul). בעקבות הרפורמה המנהלית באוקטובר 2017 כולל המחוז 3 נפות: נפות כפריות (vallad): פילבה קאנפי (Kanepi) רפינה (Räpina) - הייתה בעלת מעמד של עיר בעבר נפות כפריות לשעבר: אכיה (Ahja) קילסטה ( Kõlleste) לאהדה (Laheda) מיקיטאמאה (Mikitamäe) מוסטה (Mooste) אוראווה (Orava) ואלגיירבה (Valgjärve) ואסטסה-קוסטה (Vastse-Kuuste) וריאורה (Veriora) ורסקה (Värska) Põlvamaa - האתר הרשמי של המחוז ‏הממשלה מינתה את פריט סיבול למושל מחוז פילבה, 1.11.2007, כתבה באתר החדשות EPL Online. ‏הממשלה מינתה את פריט סיבול למושל מחוז פילבה, 1.11.2007, כתבה באתר החדשות EPL Online
פילבה

פילבה (Põlva) היא עיר, נפה עירונית ובירת מחוז פילבה בדרום-מזרח אסטוניה. היישוב נזכר לראשונה בכתובים בתחילת המאה ה-13. בשנת 1240, זמן קצר לאחר שהאוכלוסייה באסטוניה הוטבלה לנצרות, הקים המסדר הציסטרציאני כנסייה במקום על שם הבתולה מריה. האגדה מספרת שבזמן הקמת הכנסייה היה השטן מגיע בכל ערב לאתר הבנייה והורס את אשר נבנה. כדי למנוע את ביקוריו נטמנה בתולה בקיר הכנסייה וכך הצליחו לסיים את הבנייה. השם (Pölwe) נזכר לראשונה בשנת 1452 והכפר השתייך לבישופות של טרטו. בשנים 1470-1460 נבנתה של כנסייה בצורתה הנוכחית. כתוצאה ממלחמת ליבוניה עבר הכפר לידי רוסיה על שנת 1582, שבה עבר כל דרומה של אסטוניה לידי האיחוד הפולני-ליטאי. מאוחר יותר עבר השטח לידי שוודיה ובחוזה נישטאד משנת 1721 חזר השטח לידי האימפריה הרוסית. משנת 1783 השתייכו היישוב וסביבותיו למחוז וורו החדש עם הקמתו. בפארק אינציקורמו (Intsikurmu), השוכן בשולי העיר נערכו בשנים 1855-1857 פסטיבלי השירה הראשונים באסטוניה, שמשכו אליהם קהל של כ-3,500 מבקרים. לאחר עצמאותה של אסטוניה התפתח היישוב, ב-1929 הוקם בנק וב-1936 בית מרקחת. בשנת 1931 הסתיימה הקמת מסילת הרכבת מטרטו לפטסרי (ומשם לסנקט פטרבורג) ובעיר נחנכה תחנת רכבת. בעקבות כך גדלה האוכלוסייה של פילבה והוקמו בה בעיקר מפעלי טקסטיל ומצבעות לבדים. מיוני 1940 היישוב נמצא תחת שלטון הכיבוש הסובייטי, מאוגוסט 1941 - תחת הכיבוש הנאצי. ב-16 באוגוסט 1944 היישוב נכבש מחדש על ידי הצבא האדום. הקמת מחוז פילבה ב-1961 נתנה דחיפה נוספת לפיתוח הכלכלי בעיר ולגידול באוכלוסייתה. מ-20 באוגוסט 1991 פילבה היא חלק מהרפובליקה של אסטוניה העצמאית. היישוב הוכרז כעיר ב-10 באוגוסט 1993. העיר שוכנת כ-20 קילומטרים צפונית לעיר וורו וכ-45 קילומטרים דרומית לעיר השנייה בגודלה באסטוניה, טרטו. הנהר אורה (Orajõgi) חוצה את העיר מדרום לצפון ובמרכז העיר שוכן אגם פילבה (Põlva järv). הענף החשוב בכלכלת העיר הוא התעשייה. בפילבה ממוקמים המפעלים הבאים: מפעל מוצרי החלב "פילבה פים" ("Põlva Piim") השייך לתאגיד החלב "Tere". מכירות המפעל בשנת 2007 הסתכמו בכ-31 מיליון אירו. הסניף המקומי של חברת התרופות "Nycomed Sefa". מכירות החברה בשנת 2007 הסתכמו ב-20.4 מיליון אירו. 5 מפעלי תעשיית העץ. סך המכירות של חמשת המפעלים בשנת 2007 הסתכם ב-7.67 מיליון אירו. נכון ל-1 בינואר 2009 למדו בשלושת מוסדות החינוך העירוניים: בבית הספר התיכוני - 387 תלמידים בגימנסיה - 816 תלמידים בבית הספר לילדים עם פיגור שכלי - 28 תלמידים בשנת 1994 הוקם בעיר מועדון הכדורגל "פילבה לוטוס" ("Põlva Lootos"). בשנת 2009 הקבוצה שיחקה בליגה ה-3 של אסטוניה. המשחקים מתקיימים באצטדיון המקומי "Lootospark". אנדרטה ללוחמי מלחמת העצמאות של אסטוניה בפילבה השער לבית העלמין של פילבה
קזינו (סרט)

קזינו (באנגלית: Casino) הוא סרט גנגסטרים אמריקאי משנת 1995 בבימויו של מרטין סקורסזה. בסרט מככבים רוברט דה נירו, שרון סטון וג'ו פשי. הסרט מבוסס על הספר "קזינו" של ניקולאס פילאג'י אשר בנוסף כתב גם את התסריט. סטון הייתה מועמדת לפרס אוסקר בקטגוריית השחקנית הטובה ביותר על משחקה בסרט, אך לבסוף לא זכתה. סרט זה דומה בסגנונו לסרט "החבר'ה הטובים" שאותו ביים סקורסזה גם כן. סגנון זה מתבטא באמצעים אומנותיים כגון: תחילת הסרט היא קטע המתרחש באמצע או בסוף העלילה, הדמויות הראשיות משמשות גם כקריינים המדברים במהלך הסרט, תנועות מצלמה מהירות והרבה "וואן שוטים", כלומר צילום אחד הנמשך לפרק זמן מסוים ללא קאט, ושילוב פסקולים של להקות שונות במהלך הסרט ובדגש מיוחד על קטעי האלימות. אמצעי זה בלט במיוחד בסצנת ההריגות לקראת סיום הסרט, בשילוב השיר "The House of the Rising Sun" המבוצע על ידי להקת The Animals. מדיה וקבצים בנושא קזינו בוויקישיתוף "קזינו", במסד הנתונים הקולנועיים IMDb (באנגלית) "קזינו", באתר נטפליקס "קזינו", באתר AllMovie (באנגלית) "קזינו", באתר Rotten Tomatoes (באנגלית) "קזינו", באתר Box Office Mojo (באנגלית) "קזינו", באתר Metacritic (באנגלית) "קזינו", באתר אידיבי "קזינו", תסריט הסרט באתר Scripts.com (באנגלית) "קזינו", באתר Prime Video (באנגלית) "קזינו", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
מכונת הצפנה

מכונת הצפנה היא מכונה המשמשת להצפנה או לפיענוח של מסר שיש לשמור על סודיותו. מכונות הצפנה מכניות מסוגים שונים שימשו קודם להתרחבות השימוש במחשבים. בתקשורת המודרנית משמשת בדרך כלל תוכנה לביצוע ההצפנה. בראשית המאה ה-20, עם התפתחות הטכנולוגיה, בעיקר המצאת הרדיו והטלפון, גבר הצורך באמצעי אבטחה קריפטוגרפיים מתקדמים יותר, בשל הקלות שביירוט שדר אלחוטי. אז החלו להופיע לראשונה מכונות הצפנה מבוססות רוטור. רעיון הרוטור החל במה שקרוי "גליל ג'פרסון" על שם ממציאו תומאס ג'פרסון. זהו גליל שהיקפו מחולק ל-26 חלקים בהם מוטבעות האותיות A-Z בסדר מסוים. הגליל מורכב למעשה על גבי ציר יחד עם מספר גלילים נוספים המסוגלים לנוע בחופשיות ללא תלות זה בזה. כל גליל מכיל סדר שונה של אותיות. הגליל יכול לשמש מכונת כתיבה שמדפיסה את הצופן על פי סדר האותיות שהוטבעו בה. גליל ג'פרסון הוא למעשה צופן החלפה רב-אלפביתי. לאחר מכן החלו להופיע מכונות הצפנה מורכבות יותר, בהן הורכבו גלילים בהיקפים שונים ובסדר שונה והוספו מנגנונים אלקטרוניים שונים, כדי להתאימם לתקשורת אלחוטית. הדוגמה הקלאסית היא מכונת האניגמה הגרמנית, ששימשה את הנאצים במלחמת העולם השנייה. למכונות ההצפנה מבוססות הרוטור היה משקל מכריע בתוצאות מלחמות העולם הראשונה והשנייה. המכונות שימשו בעיקר לתקשורת מאובטחת בין כוחות הצבא לבין המפקדות. רוב מכונות ההצפנה פוצחו על ידי מנתחי הצפנים של כוחות המודיעין. יחידת המודיעין הסודית של הבריטים בבלצ'לי פארק הצליחה בזמן המלחמה ליירט ולפענח שדרים מוצפנים של הצבא הגרמני, ששודרו באמצעות מכונות הצפנה מסוג זה. אלן טיורינג, שהניח את היסודות להמצאת המחשב המודרני, היה בראש צוות מנתחי הצפנים הבריטים שפיצח את האניגמה. הודות לכך, השיגו בעלות הברית יתרון משמעותי במלחמה. גם בעלות הברית עשו שימוש במכונות הצפנה שונות כמו ה-TypeX הבריטית וה-SIGABA האמריקאית (שככל הידוע לא פוצחה בעודה בשירות פעיל).
שגיאת דגימה (כשל לוגי)

שגיאות דגימה היא קבוצה של כשלים לוגיים שבהם יש כשלי היקש. בכשלים מסוג זה ההנחה המשנית, המקרה או הדגימה שנבחרה כדי לייצג כיתה רחבה יותר, שגויה ואינה מייצגת את הכיתה הרחבה יותר שנבחרה לייצג. אם ההנחה המשנית שגויה, בלי קשר למידת הדיוק בתצפית, הנתונים שיאספו עלולים שלא לשקף את הכיתה הרחבה יותר. ישנם מספר כשלים מסוג שגיאות דגימה: גורמים לא מבוקרים היקש עצל מדגם לא מייצג היפרבולה היקשית הכללה חפוזה הקבלה שגויה חיוניות מטעה יותר מדי חריגים כשל אי הכללה עיסוי נתונים ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.